stanford-oval/wikipedia huggingface dataset:
กรมทหารพรานที่ 11
เหตุการณ์สำคัญ

จากมติคณะรัฐมนตรีเมื่อวันที่ 3 พฤษภาคม พ.ศ. 2554 เนื่องด้วยความไม่สงบในชายแดนภาคใต้ของประเทศไทย ทางกระทรวงกลาโหมได้มอบหมายให้กองทัพภาคที่ 1 จัดตั้งกรมทหารพรานที่ 11 เพื่อทดแทนกองกำลังหลักจากกองทัพภาคที่ 1 ที่ทยอยถอนกำลัง
เมื่อวันที่ 27 เมษายน พ.ศ. 2560 ได้เกิดเหตุกลุ่มคนร้ายลอบวางระเบิด และยิงถล่มซ้ำเจ้าหน้าที่ทหารพรานกองร้อยทหารพรานที่ 1114 กรมทหารพรานที่ 11 ส่งผลให้ทหารพรานในสังกัดเสียชีวิต 6 นาย และถูกขโมยอาวุธปืนสงครามไป 6 กระบอก ซึ่งต่อมา ในวันที่ 29 เมษายน พันเอก ศรีรัฐ ศรีเพ็ญ ผู้บังคับการกรมทหารพรานที่ 11 และพันเอก อิศรา จันทะกระยอม ผู้บังคับการกรมทหารพรานที่ 45 ได้ประสานกำลังกับเจ้าหน้าที่ทหารพรานกรมทหารพรานที่ 49 รวม 100 นาย เพื่อไล่ล่ากองกำลังติดอาวุธซึ่งก่อเหตุดังกล่าว ส่วนกองทัพบกได้ปูนบำเหน็จแก่ทหารพรานผู้เสียชีวิตทั้ง 6 นาย
กิจกรรมเพื่อสังคม

ในเดือนพฤศจิกายน พ.ศ. 2560 กองร้อยทหารพรานที่ 1107 หน่วยเฉพาะกิจกรมทหารพรานที่ 11 ได้นำกำลังเข้าช่วยเหลือและมอบอาหารให้แก่ผู้ประสบภัยน้ำท่วมที่อำเภอแว้ง จังหวัดนราธิวาส
เดือนมกราคม พ.ศ. 2561 หน่วยเฉพาะกิจกรมทหารพรานที่ 11 ได้จัดกิจกรรมมอบของขวัญให้แก่เด็กทุกโรงเรียน ในพื้นที่อำเภอแว้ง จังหวัดนราธิวาส ก่อนถึงวันเด็กแห่งชาติ
ส่วนวันที่ 14 กุมภาพันธ์ ปีเดียวกัน หมวดทหารพรานหญิงที่ 12 หน่วยเฉพาะกิจกรมทหารพรานที่ 11 พร้อมด้วยมาสคอต 2 ตัว ได้มอบดอกกุหลาบสีแดงแก่ผู้สัญจรบนท้องถนน ในอำเภอแว้ง จังหวัดนราธิวาส เนื่องในวันวาเลนไทน์ เพื่อแสดงออกถึงความรักและความห่วงใย ที่มีต่อประชาชน
และวันที่ 14 กุมภาพันธ์ พ.ศ. 2562 หมวดทหารพรานหญิงที่ 12 หน่วยเฉพาะกิจกรมทหารพรานที่ 11 ได้นำนกมาคอว์ 2 ตัวเกาะไหล่ มามอบลูกโป่งหลากสี และวุ้นรูปหัวใจแก่ผู้สัญจรบนท้องถนน ในอำเภอแว้ง จังหวัดนราธิวาส เนื่องในวันวาเลนไทน์เช่นกัน
โครงสร้าง

กองร้อยทหารพรานที่ 1101
กองร้อยทหารพรานที่ 1102
กองร้อยทหารพรานที่ 1103
กองร้อยทหารพรานที่ 1104 – ตรวจสอบป้ายผ้าเมื่อปี พ.ศ. 2556 และประสบเหตุระเบิด
กองร้อยทหารพรานที่ 1105
กองร้อยทหารพรานที่ 1106
กองร้อยทหารพรานที่ 1107 – ร่วมตรวจค้นเป้าหมายสำคัญ 3 เป้าหมายเมื่อปี พ.ศ. 2556
กองร้อยทหารพรานที่ 1108
กองร้อยทหารพรานที่ 1109
กองร้อยทหารพรานที่ 1110
กองร้อยทหารพรานที่ 1111
กองร้อยทหารพรานที่ 1112
กองร้อยทหารพรานที่ 1113
กองร้อยทหารพรานที่ 1114 – ถูกลอบวางระเบิดและซุ่มยิงเมื่อปี พ.ศ. 2560
กองร้อยทหารพรานที่ 1115
กองร้อยทหารพรานที่ 1116
หมวดทหารพรานหญิง กรมทหารพรานที่ 11
สิ่งสืบทอด

หน่วยเฉพาะกิจกรมทหารพรานที่ 11 ยังได้ดำเนินรายการสถานีวิทยุเอฟเอ็ม 107.5 เมกะเฮิรตซ์ ที่อำเภอแว้ง จังหวัดนราธิวาส โดยมีการพยากรณ์อากาศประจำวัน, เผยแพร่ความรู้ด้านสุขภาพและสาระทั่วไป ตลอดจนข่าวสารด้านภารกิจของหน่วย
บุคคลที่มีชื่อเสียง

พันเอก ภานุมาศ คล้ายมงคล – ผู้บังคับการกรมทหารพรานที่ 11 อดีตรองเสนาธิการกองพลพัฒนาที่ 1
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| รีวา เอพีซี |  | รถลำเลียงพลหุ้มเกราะ |  แอฟริกาใต้ |  |
| ฮีโน่ 300 |  | รถบรรทุก 6 ล้อ |  ญี่ปุ่น | ใช้สีเขียวขี้ม้า ทะเบียนตรากงจักร |
| โตโยต้า ไฮลักซ์ |  | รถกระบะ |  ญี่ปุ่น |  |
ยุทโธปกรณ์ > อากาศยาน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ยูเอช-1 ไอระควอย |  | เฮลิคอปเตอร์อเนกประสงค์ |  สหรัฐ | อนุมัติการใช้โดยกองทัพบกไทย |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| ไทป์ 86 |  | ปืนพกกึ่งอัตโนมัติ | .45 เอซีพี |  สหรัฐ  ไทย | ปืนพกเอ็ม 1911 เอ 1 ที่ผลิตภายใต้ใบอนุญาต |
| เอ็ม 16 |  | ปืนเล็กยาวจู่โจม | 5.56×45 มม. นาโต |  สหรัฐ |  |
| เอ็ม 4 เอ 1 คาร์ไบน์ |  | ปืนเล็กยาวจู่โจม | 5.56×45 มม. นาโต |  สหรัฐ | ใช้ในหน่วยรบพิเศษ บางกระบอกมีชุดอุปกรณ์โซปมอดติดตั้ง |
| เอชเค 33 |  | ปืนเล็กยาวจู่โจม | 5.56×45 มม. นาโต |  เยอรมนี  ไทย |  |
| ไอเอ็มไอ ทาวอร์ เอกซ์ 95 |  | บุลพัป | 5.56×45 มม. นาโต |  อิสราเอล |  |
| เรมิงตัน 1100 |  | ปืนลูกซองกึ่งอัตโนมัติ | ลูกซองขนาด 12 |  สหรัฐ |  |
| ปืนกลเอ็ม 60 |  | ปืนกลเอนกประสงค์ | 7.62×51 มม. นาโต |  สหรัฐ |  |
| เอ็ม 79 |  | เครื่องยิงลูกระเบิด | ลูกระเบิดขนาด 40×46 มม. |  สหรัฐ |  |
| เบเรตตา จีเอลเลอิกซ์ 160 |  | เครื่องยิงลูกระเบิด | ลูกระเบิดขนาด 40×46 มม. |  อิตาลี | กองทัพบกไทยจัดหาให้ทหารพรานในจังหวัดชายแดนภาคใต้ |
แหล่งข้อมูลอื่น

กรมทหารพรานที่ 11 ที่เฟซบุ๊ก
หน่วยเฉพาะกิจกรมทหารพรานที่ 11 สถานีวิทยุ FM 107.5 MHz ที่เฟซบุ๊ก
| ด ค กกองกำลังทหารพรานจังหวัดชายแดนภาคใต้ |
| --- | --- |
กองกำลังหลัก:  กรมทหารพรานที่ 41  กรมทหารพรานที่ 42  กรมทหารพรานที่ 43  กรมทหารพรานที่ 44  กรมทหารพรานที่ 45  กรมทหารพรานที่ 46  กรมทหารพรานที่ 47  กรมทหารพรานที่ 48  กรมทหารพรานที่ 49 
กองกำลังทดแทน:  หน่วยเฉพาะกิจกรมทหารพรานที่ 10  หน่วยเฉพาะกิจกรมทหารพรานที่ 20  หน่วยเฉพาะกิจกรมทหารพรานที่ 30
กระดูกสันหลังอักเสบยึดติด

| กระดูกสันหลังอักเสบยึดติด (Ankylosing spondylitis) |
| --- | --- |
ชื่ออื่น: โรคเบคเทเรฟ (Bekhterev's disease), โรคเบเทเรว (Bechterew's disease), มอร์บุสเบคเทเรว (morbus Bechterew), โรคเบคเทเรฟ-ชตรึมเพล-แมรี (Bekhterev-Strümpell-Marie disease), โรคแมรี (Marie's disease), โรคข้ออักเสบแมรี-ชตรึมเพล (Marie–Strümpell arthritis), โรคปีแอร์-แมรี (Pierre–Marie's disease)

โครงกระดูกในศตวรรษที่ 6 แสดงให้เห็นกระดูกสันหลังที่หลอมรวมกัน เป็นอาการแสดงของโรค AS ชนิดรุนแรง
สาขาวิชา: วิทยารูมาติก
อาการ: ปวดหลัง, ข้อฝืด
การตั้งต้น: วัยหนุ่มสาว
ระยะดำเนินโรค: ระยะยาว
สาเหตุ: ไม่ทราบ
วิธีวินิจฉัย: ตามอาการ, การถ่ายภาพทางการแพทย์, การตรวจเลือด
การรักษา: ยา, การออกกำลังกาย และการผ่าตัด
ยา: เอ็นเสด, สเตียรอยด์, ดีมาร์ด
ความชุก: 0.1 to 1.8%
กระดูกสันหลังอักเสบยึดติด (อังกฤษ: Ankylosing spondylitis; AS) เป็นโรคข้ออักเสบชนิดหนึ่งที่มีการอักเสบของข้อต่อของกระดูกสันหลังในระยะยาว โดยทั่วไปแล้วข้อต่อที่กระดูกสันหลังรวมกับเชิงกรานก็จะได้รับผลกระทบ ข้อต่ออื่น ๆ เช่นไหล่หรือสะโพกมีส่วนร่วมเป็นครั้งคราว ปัญหาเกี่ยวกับตาและลำไส้อาจเกิดขึ้นได้ อาการปวดหลังเป็นลักษณะเฉพาะของ AS และมักจะเกิดขึ้นแบบมาและไป ความฝืดของข้อต่อที่ได้รับผลกระทบโดยทั่วไปแย่ลงเมื่อเวลาผ่านไป
แม้ว่าจะไม่ทราบสาเหตุของการเกิดโรค แต่ก็เชื่อว่าจะเกี่ยวข้องกับการปัจจัยทางพันธุกรรมและสิ่งแวดล้อม มากกว่า 90% ของผู้ที่ได้รับผลกระทบมีแอนติเจนของเม็ดเลือดขาวเฉพาะของมนุษย์ที่เรียกว่า HLA B27 กลไกพื้นเดิมเชื่อว่าเป็นภูมิคุ้มกันตนเอง หรือ การอักเสบต่อตนเอง โดยทั่วไปแล้วการวินิจฉัยจะขึ้นอยู่กับอาการด้วยการสนับสนุนจากการถ่ายภาพทางการแพทย์และการทดสอบเลือด
โรคนี้ไม่มีวิธีรักษาให้หายขาด การรักษามีทั้งการใช้ยา การออกกำลังกาย การทำกายภาพบำบัด และการผ่าตัด การรักษาโดยใช้ยาจะมุ่งเน้นไปที่การลดปวดและอาการร่วม รวมถึงหยุดไม่ให้โรคดำเนินไปโดยต้านกระบวนการการอักเสบในระยะยาว ยาที่มักใช้ในโรคนี้ เช่น เอ็นเสด, ตัวยับยั้งทีเอ็นเอฟ, ยาต้าน IL-17 แลด ดีมาร์ด การฉีดสเตียรอยด์มักใช้ในกรณีที่เกิดอาการขึ้นมาฉับพลันและรุนแรง
ความชุกของโรคในประชากรอยู่ที่ราว 0.1% ถึง 0.8% โดยมักเริ่มมีอาการในช่วงวัยผู้ใหญ่ตอนต้น ทั้งเพศชายและหญิงสามารถพบโรคนี้ได้ โดยผู้หญิงมีแนวโน้มจะเกิดลักษณะการอักเสบมากกว่าการยึดติดของโรค สำหรัชความชุกของโรคในประเทศไทยมีอยู่ที่ 0.12% (ปี 1998)
แหล่งข้อมูลอื่น

กระดูกสันหลังอักเสบยึดติด ที่เว็บไซต์ Curlie
Questions and Answers about Ankylosing Spondylitis - US National Institute of Arthritis and Musculoskeletal and Skin Diseases
สมาคมโรคข้อสันหลังอักเสบชนิดยึดติดแห่งประเทศไทย เก็บถาวร 2021-08-21 ที่ เวย์แบ็กแมชชีน
| --- | --- |
การจำแนกโรค: DICD-10: M08.1, M45 ICD-9-CM: 720.0 OMIM: 106300 MeSH: D013167 DiseasesDB: 728
ทรัพยากรภายนอก: MedlinePlus: 000420 eMedicine: radio/41 Patient UK: กระดูกสันหลังอักเสบยึดติด
กระดูกอ่อนไม่เจริญ

| กระดูกอ่อนไม่เจริญ (Achondroplasia) |
| --- | --- |
Jason Acuña, alias "Wee-Man", a star of Jackass
บัญชีจำแนกและลิงก์ไปภายนอก
ICD-10: Q77.4
ICD-9: 756.4
OMIM: 100800
DiseasesDB: 80
eMedicine: radio/809
MeSH: D000130
กระดูกอ่อนไม่เจริญ (อังกฤษ: achondropalsia) เป็นโรคทางพันธุกรรมโรคหนึ่งซึ่งเป็นสาเหตุที่พบบ่อยของภาวะแคระ ผู้ป่วยส่วนใหญ่มีการกลายพันธุ์ซึ่งเกิดจากการกลายพันธุ์แบบสุ่ม และอีกส่วนหนึ่งได้รับถ่ายทอดมาในลักษณะทางการถ่ายทอดแบบทายกรรมลักษณะด้อย ผู้ป่วยจะมีการกลายพันธุ์ในยีน fibroblast growth factor receptor 3 ซึ่งทำให้เกิดความผิดปกติในการเจริญของกระดูกอ่อน ผู้ป่วยจะมีร่างเตี้ย ความสูงเฉลี่ยอยู่ที่ 131 เซนติเมตรสำหรับผู้ชาย และ 123 เซนติเมตร สำหรับผู้หญิง
กระดูกลูเนท

| กระดูกลูเนท (Lunate bone) |
| --- | --- |
กระดูกข้อมือ แถวต้น: A=สแคฟฟอยด์, B=ลูเนท, C=ไตรกีตรัล, D=พิสิฟอร์ม แถวปลาย: E=ทราพีเซียม, F=ทราพีซอยด์, G=แคปปิเตต, H=ฮาเมต 
กระดูกลูเนทจากข้อมือซ้าย
รายละเอียด
ข้อต่อ: ด้านต้นกับกระดูกเรเดียส ด้านปลายกับกระดูกแคปปิเตตและฮาเมต ด้านข้างกับกระดูกสแคฟฟอยด์ และด้านใกล้กลางกับกระดูกไตรกีตรัล
ตัวระบุ
ภาษาละติน: os lunatum
MeSH: D012667
TA98: A02.4.08.005
TA2: 1252
FMA: 23712
ศัพท์ทางกายวิภาคของกระดูก[แก้ไขบนวิกิสนเทศ]
กระดูกลูเนท หรือ กระดูกรูปเสี้ยวพระจันทร์ (อังกฤษ: Lunate bone; Semilunar bone) เป็นกระดูกในที่อยู่ภายในมือของมนุษย์ มีลักษณะเด่นคือมีความเว้าและรูปร่างเหมือนพระจันทร์เสี้ยว ตั้งอยู่บริเวณตรงกลางของกระดูกข้อมือแถวต้น (proximal row) อยู่ระหว่างกระดูกสแคฟฟอยด์ (scaphoid) และกระดูกไตรกีตรัล (triangular bone)
คำว่า ลูเนท (lunate) มาจากรากศัพท์ภาษาละตินคำว่า luna ที่แปลว่า ดวงจันทร์
พื้นผิว

พื้นผิวด้านบน (superior surface) มีลักษณะนูน เรียบ เกิดเป็นพื้นผิวข้อต่อกับกระดูกเรเดียส (radius)
พื้นผิวด้านล่าง (inferior surface) เป็นรอยเว้าขนาดลึกในแนวจากหน้าไปหลัง เกิดข้อต่อกับหัวกระดูกแคปปิเตต (capitate) และหน้าประกบที่มีลักษณะแคบและยาว ซึ่งแยกจากพื้นผิวอื่นๆ โดยสันตื้นๆ เป็นข้อต่อกับกระดูกฮาเมต (hamate)
พื้นผิวด้านหลัง (dorsal) และด้านฝ่ามือ (palmar surfaces) มีลักษณะขรุขระ เป็นที่ยึดเกาะของเอ็น
พื้นผิวด้านข้าง (lateral surface) มีลักษณะแคบ แบน เป็นหน้าประกบรูปเสี้ยวพระจันทร์เกิดเป็นข้อต่อกับกระดูกสแคฟฟอยด์ (scaphoid)
พื้นผิวด้านใกล้กลาง (medial surface) เป็นหน้าประกบรูปสี่เหลี่ยม มีลักษณะเรียบ เกิดเป็นพื้นผิวข้อต่อกับกระดูกไตรกีตรัล (triangular)
ภาพอื่นๆ

กระดูกของมือข้างซ้าย มุมมองด้านฝ่ามือ
กระดูกของมือข้างซ้าย มุมมองด้านหลังมือ
กระดูกขมับ

| กระดูกขมับ  (Temporal bone) |
| --- | --- |
กระดูกหุ้มสมอง
กระดูกใบหน้า
รายละเอียด
ข้อต่อ: กระดูกท้ายทอย, กระดูกข้างขม่อม, กระดูกสฟีนอยด์, กระดูกขากรรไกรล่าง และกระดูกโหนกแก้ม
ตัวระบุ
ภาษาละติน: os temporales
MeSH: D013701
TA98: A02.1.06.001
TA2: 641
FMA: 52737
ศัพท์ทางกายวิภาคของกระดูก[แก้ไขบนวิกิสนเทศ]
กระดูกขมับ (อังกฤษ: temporal bone) เป็นกระดูกที่อยู่ด้านข้างและด้านฐานของกะโหลกศีรษะ กระดูกนี้ทำหน้าที่ค้ำจุนส่วนของใบหน้าที่เรียกว่า ขมับ (temple)
ส่วนต่าง ๆ ของกระดูกขมับ

กระดูกขมับประกอบด้วยส่วนต่าง ๆ 5 ส่วน
สความา เทมพอราลิส (Squama temporalis)
ส่วนกกหูของกระดูกขมับ (Mastoid portion)
ส่วนพีทรัสของกระดูกขมับ (Petrous portion)
ส่วนทิมพานิคของกระดูกขมับ (Tympanic part)
สไตลอยด์ โพรเซสของกระดูกขมับ (Styloid process (temporal))
ส่วนประกอบ

โครงสร้างของสความาก็มีองค์ประกอบเหมือนกับกระดูกกะโหลกศีรษะชิ้นอื่นๆ ส่วนกกหู (mastoid portion) เป็นกระดูกเนื้อโปร่ง ส่วนพีทรัส (petrous portion) มีความแข็งและหนาแน่น
ภาพอื่น ๆ

มุมมองจากทางด้านหน้าของกะโหลกศีรษะของมนุษย์
กระดูกโหนกแก้มข้างซ้าย
มุมมองจากทางด้านข้างซ้ายของกะโหลกศีรษะของมนุษย์
แอ่งอินฟราเทมพอรัลข้างซ้าย
กะโหลกศีรษะการตัดแบ่งซ้ายขวา
มุมมองด้านข้างของข้อต่อขากรรไกรล่าง
ฐานของกะโหลกศีรษะ พื้นผิวด้านบน
แหล่งข้อมูลอื่น

Roche Lexicon - illustrated navigator, at Elsevier 34256.000-1
กรมทหารพรานที่ 22

| กรมทหารพรานที่ 22 |
| --- | --- |
กรมทหารพรานที่ 22
ประเทศ:  ไทย
รูปแบบ: กำลังกึ่งทหาร
บทบาท: การยุทธ์เคลื่อนที่ทางอากาศ การสงครามแม่น้ำ รักษาความปลอดภัย ปิดล้อมตรวจค้น ยึดอาวุธปืน ช่วยเหลือประชาชนในพื้นที่
สมญา: ชุดน้ำหวาน
สีหน่วย:   ชมพู
ปฏิบัติการสำคัญ: ความไม่สงบในชายแดนภาคใต้ของประเทศไทย เหตุการณ์ชิงตัวประกันในเทอร์มินอล 21 โคราช
ผู้บังคับบัญชา
ผู้บังคับการ: พันเอก อุเทน จีนทองหลาง
ผบ. สำคัญ: พันเอก ชาคริต สนิทพ่วง พันเอก บุญสิน พาดกลาง พันเอก ภาคภูมิ นภากาศ พันเอก สุพรเทพ ไชยยงค์
กรมทหารพรานที่ 22 (อักษรย่อ: กรม ทพ. 22; อังกฤษ: 22nd Ranger Forces Regiment) จัดตั้งขึ้นตามมติคณะรัฐมนตรีเพิ่มเติมจำนวน 4 กรม ตามคำสั่งกองทัพบก (เฉพาะ) ที่ 22/54 ลงวันที่ 22 มิถุนายน พ.ศ.2554 เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ ดูแลอำเภอยะรัง มี พันเอก อุเทน จีนทองหลาง เป็น ผู้บังคับหน่วยเฉพาะกิจกรมทหารพรานที่ 22
ปัจจุบัน หน่วยเฉพาะกิจกรมทหารพรานที่ 22 ได้เข้าร่วมปฏิบัติภารกิจในพื้นที่จังหวัดปัตตานี
เหตุการณ์สำคัญ

จากมติคณะรัฐมนตรีเมื่อวันที่ 3 พฤษภาคม พ.ศ. 2554 เนื่องด้วยความไม่สงบในชายแดนภาคใต้ของประเทศไทย ทางกระทรวงกลาโหมได้มอบหมายให้กองทัพภาคที่ 2 จัดตั้งกรมทหารพรานที่ 22 เพื่อทดแทนกองกำลังหลักจากกองทัพภาคที่ 2 ที่ทยอยถอนกำลัง
ปี พ.ศ. 2555 พันเอก ชาคริต สนิทพ่วง ผู้บังคับการกรมทหารพรานที่ 22 ได้นำกำลังทหารพราน 200 นาย เข้าประจำฐานปฏิบัติการแทนกำลังพลของกรมทหารพรานที่ 43 ในอำเภอหนองจิก จังหวัดปัตตานี ซึ่งเป็นไปตามการเจรจาและข้อเรียกร้องระหว่างแม่ทัพภาคที่ 4 กับชาวบ้าน โดยทหารพรานชุดใหม่ได้ใช้ผ้าพันคอสีชมพูประกอบเครื่องแบบ เพื่อสื่อถึงความรัก และความห่วงใยจากเจ้าหน้าที่ ที่มีต่อประชาชน
ส่วนวันที่ 6 ธันวาคม พ.ศ. 2561 ได้เกิดเหตุคนร้ายลอบวางระเบิดใส่ชุดปฏิบัติการกองร้อยทหารพรานที่ 2205 หน่วยเฉพาะกิจกรมทหารพรานที่ 22 ส่งผลให้อาสาสมัครทหารพราน วีระชัย มิฆเนตร เสียชีวิตขณะทำหน้าที่รักษาความปลอดภัยเส้นทางให้แก่ครูและนักเรียน ซึ่งต่อมา พลโท พรศักดิ์ พูลสวัสดิ์ แม่ทัพภาคที่ 4 ได้มาเป็นประธานพิธีรดน้ำศพ นอกจากนี้ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ตลอดจนพระบรมวงศานุวงศ์ ยังทรงพระกรุณาโปรดเกล้าโปรดกระหม่อม และโปรดให้รองผู้ว่าราชการจังหวัดปัตตานี เชิญพวงมาลาพระราชทาน และพวงมาลาประทาน มาวางไว้ที่หน้าหีบศพ
วันที่ 21 พฤศจิกายน พ.ศ. 2562 กรมทหารพรานที่ 22 ร่วมกับกรมทหารพรานที่ 43 เข้าปิดล้อม ณ ที่ซ่อนตัวคนร้าย โดยมีการเจรจาเกลี้ยกล่อมตามขั้นตอน แต่ไม่เป็นผลและเกิดการต่อสู้ กระทั่งเจ้าหน้าที่วิสามัญฯไป 2 ราย
เดือนกุมภาพันธ์ พ.ศ. 2563 เมื่อครั้งที่เกิดเหตุการณ์ชิงตัวประกันในเทอร์มินอล 21 โคราช อาสาสมัครทหารพราน พัทธพล พรมอ่อน จากสังกัดกองร้อยทหารพรานที่ 2212 ซึ่งกำลังลาพักร้อน และใช้เวลาว่างหารายได้เสริมจากการเป็นมอเตอร์ไซค์รับจ้าง ได้ช่วยชีวิตตำรวจที่ได้รับบาดเจ็บจากการถูกยิง อันส่งผลให้เขาได้รับการบรรจุนายสิบในเวลาต่อมา โดยมีชาวโซเชียลมีเดียร่วมแสดงความยินดีเป็นจำนวนมาก
ปฏิบัติการสำคัญ

วันที่ 14–16 สิงหาคม พ.ศ. 2563 หน่วยเฉพาะกิจกรมทหารพรานที่ 22 พร้อมหน่วยปฏิบัติการพิเศษจังหวัดปัตตานี ได้ร่วมตรวจค้นพื้นที่ตำบลกอลำ อำเภอยะรัง จังหวัดปัตตานี และพบกลุ่มผู้ก่อเหตุรุนแรงซึ่งเปิดฉากยิงใส่เจ้าหน้าที่ จึงได้เชิญผู้นำท้องถิ่นเข้าเกลี้ยกล่อม แต่ไม่เป็นผล กระทั่งมีการใช้เฮลิคอปเตอร์บินกดดัน และใช้โดรนตรวจการณ์ พร้อมยิงตอบโต้อย่างต่อเนื่อง โดยพื้นที่ดังกล่าวมีสภาพเป็นทุ่งนาและป่าละเมาะ ทำให้การปฏิบัติเป็นไปอย่างยากลำบาก จากเหตุการณ์ดังกล่าว เจ้าหน้าที่ชุดควบคุม 543 ได้รับบาดเจ็บ 3 นาย ส่วนกลุ่มผู้ก่อเหตุรุนแรงเสียชีวิต 7 ราย ซึ่งเคยเกี่ยวข้องกับคดีสำคัญหลายเหตุการณ์
กิจกรรมเพื่อสังคม

หน่วยเฉพาะกิจกรมทหารพรานที่ 22 ได้มีส่วนช่วยเหลือประชาชนในพื้นที่ อาทิ ดูแลประชาชนในพื้นที่, ทำนุบำรุงพระพุทธศาสนา, อำนวยความสะดวกในการรับส่งผู้ป่วย และดูแลความปลอดภัยตามเส้นทาง
โครงสร้าง

กองร้อยทหารพรานที่ 2201
กองร้อยทหารพรานที่ 2202
กองร้อยทหารพรานที่ 2203
กองร้อยทหารพรานที่ 2204
กองร้อยทหารพรานที่ 2205 – มีชุดรักษาความปลอดภัยครูและนักเรียน
กองร้อยทหารพรานที่ 2206
กองร้อยทหารพรานที่ 2207
กองร้อยทหารพรานที่ 2208 – ถูกลอบยิงขณะช่วยซ่อมแซมหลังคา และสร้างห้องน้ำให้แก่ชาวบ้านเมื่อปี พ.ศ. 2556
กองร้อยทหารพรานที่ 2209
กองร้อยทหารพรานที่ 2210
กองร้อยทหารพรานที่ 2211
กองร้อยทหารพรานที่ 2212 – มีอาสาสมัครทหารพรานช่วยชีวิตตำรวจจากเหตุกราดยิงที่จังหวัดนครราชสีมา พ.ศ. 2563
กองร้อยทหารพรานที่ 2213 – มีชุดปฏิบัติการพิเศษ
กองร้อยทหารพรานที่ 2214
กองร้อยทหารพรานที่ 2215
กองร้อยทหารพรานที่ 2216
หมวดทหารพรานหญิง กรมทหารพรานที่ 22
สิ่งสืบทอด

จากความรุนแรงที่เกิดขึ้นในความไม่สงบในชายแดนภาคใต้ของประเทศไทย ร้อยตรีหญิง กุลณภา สุวาณิช ซึ่งเป็นทหารพรานหญิงสังกัดหน่วยเฉพาะกิจกรมทหารพรานที่ 22 เผยว่า หลายเหตุการณ์ทหารไม่ได้ทำแต่ถูกโยนความผิด เธอจึงอยากให้สังคมมองเห็นข้อเท็จจริง และต้องการให้สื่อนำเสนอความจริง ซึ่งทุกคนต่างต้องการให้บ้านเมืองสงบ
รางวัลที่ได้รับ

พ.ศ. 2561 : พันโท อุเทน จีนทองหลาง รองผู้บังคับการกรมทหารพรานที่ 22 ได้รับรางวัลเชิดชูเกียรติทหารราบดีเด่น
พ.ศ. 2562 : อส.ทพ.หญิง อิศราภา อิ่มประเสริฐสุข (วอร์ม) ได้รับรางวัลรองชนะเลิศอันดับ 2 จากการแข่งยิงเป้าบิน ประเภททีม ในการแข่งขันมิลิทรีเวิลด์เกมส์ ที่ประเทศจีน
พ.ศ. 2564 : พันเอก เรวัฒ ธรรมจิรเดช ผบ.ฉก.ทพ.21/ผบ.บก.ควบคุมที่ 3 กองกำลังสุรศักดิ์มนตรี (กรม ทพ.22) ได้เข้ารับมอบใบประกาศเกียรติคุณ ผลการปฏิบัติงานยอดเยี่ยม จาก พลเอกณรงค์ จิตต์แก้วแท้ ผบ.ทบ.ในการแก้ปัญยาเสพติด ติดตามแนวชายแดนภาคตะวันออกเฉียงเหนือ จำนวน 5 รางวัล[ต้องการอ้างอิง]
บุคคลที่มีชื่อเสียง

พันเอก สุพรเทพ ไชยยงค์ – ผู้บังคับการกรมทหารพรานที่ 22 และหัวหน้ากองข่าวมณฑลทหารบกที่ 23
อาสาสมัครทหารพราน พัทธพล พรมอ่อน – ผู้ช่วยชีวิตตำรวจจากเหตุกราดยิงที่จังหวัดนครราชสีมา พ.ศ. 2563
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| เฟิร์สวิน |  | รถลำเลียงพลหุ้มเกราะ |  ไทย |  |
| รีวา เอพีซี |  | รถลำเลียงพลหุ้มเกราะ |  แอฟริกาใต้ |  |
| นิสสัน นาวารา (หุ้มเกราะ) | – | รถเกราะ |  ญี่ปุ่น | รถกระบะดัดแปลง |
| โตโยต้า ไฮลักซ์ |  | รถกระบะ |  ญี่ปุ่น |  |
| ไม่ทราบ | – | จักรยานยนต์ |  ญี่ปุ่น | ใช้ในชุดปฏิบัติการพิเศษจักรยานยนต์ทางยุทธวิธี |
ยุทโธปกรณ์ > อากาศยาน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ยูเอช-60 แบล็กฮอว์ก |  | เฮลิคอปเตอร์อเนกประสงค์ |  สหรัฐ | อนุมัติการใช้โดยกองทัพบกไทย |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| ไทป์ 86 |  | ปืนพกกึ่งอัตโนมัติ | .45 เอซีพี |  สหรัฐ  ไทย | ปืนพกเอ็ม 1911 เอ 1 ที่ผลิตภายใต้ใบอนุญาต |
| กล็อก 19 เจน 4 |  | ปืนพกกึ่งอัตโนมัติ | 9×19 มม. พาราเบลลัม |  ออสเตรีย |  |
| เอ็ม 16 เอ 2 |  | ปืนเล็กยาวจู่โจม | 5.56×45 มม. นาโต |  สหรัฐ |  |
| เอ็ม 16 เอ 2/เอ็ม 203 |  | ปืนเล็กยาวจู่โจม | 5.56×45 มม. นาโต |  สหรัฐ | เอ็ม 16 เอ 2 ติดตั้งเครื่องยิงลูกระเบิดเอ็ม 203 |
| เอ็ม 4 เอ 1 คาร์ไบน์ |  | ปืนเล็กยาวจู่โจม | 5.56×45 มม. นาโต |  สหรัฐ | ใช้ในหน่วยรบพิเศษ บางกระบอกมีชุดอุปกรณ์โซปมอดติดตั้ง |
| เอชเค 33 |  | ปืนเล็กยาวจู่โจม | 5.56×45 มม. นาโต |  เยอรมนี  ไทย |  |
| เรมิงตัน 1100 |  | ปืนลูกซองกึ่งอัตโนมัติ | ลูกซองขนาด 12 |  สหรัฐ |  |
แหล่งข้อมูลอื่น

กรมทหารพรานที่ 22 ที่เฟซบุ๊ก [ลิงก์เสีย]
หมวดทหารพรานหญิง หน่วยเฉพาะกิจกรมทหารพรานที่ 22 ที่เฟซบุ๊ก
| ด ค กกองกำลังทหารพรานจังหวัดชายแดนภาคใต้ |
| --- | --- |
กองกำลังหลัก:  กรมทหารพรานที่ 41  กรมทหารพรานที่ 42  กรมทหารพรานที่ 43  กรมทหารพรานที่ 44  กรมทหารพรานที่ 45  กรมทหารพรานที่ 46  กรมทหารพรานที่ 47  กรมทหารพรานที่ 48  กรมทหารพรานที่ 49 
กองกำลังทดแทน:  หน่วยเฉพาะกิจกรมทหารพรานที่ 10  หน่วยเฉพาะกิจกรมทหารพรานที่ 20  หน่วยเฉพาะกิจกรมทหารพรานที่ 30
กระดูกเนื้อแน่น

ภาพแสดงภาคตัดขวางของกระดูก แสดงกระดูกเนื้อแน่นและกระดูกเนื้อโปร่ง
กระดูกเนื้อแน่น หรือ กระดูกทึบ (อังกฤษ: compact bone, cortical bone, dense bone) เป็นเนื้อเยื่อกระดูก (osseous tissue) ประเภทหนึ่ง กระดูกเนื้อแน่นจะมีความหนาแน่นและเรียงตัวเป็นพื้นผิวของกระดูก คิดเป็นน้ำหนักประมาณ 80% ของน้ำหนักโครงกระดูกมนุษย์ทั้งหมด ส่วนของกระดูกนี้จะหนา เกิดจากชั้นของกระดูกเรียงตัวเป็นชั้นๆ อัดแน่นโดยมีช่องว่างระหว่างชั้นน้อยมาก หน้าที่หลักของกระดูกนี้คือเพื่อค้ำจุนร่างกาย ป้องกันอวัยวะต่างๆ ช่วยเป็นคานในการเคลื่อนไหว และเก็บแร่ธาตุ (ร่วมกับกระดูกเนื้อโปร่ง)
กระดูกอีกประเภทหนึ่งคือ กระดูกเนื้อโปร่ง (cancellous bone) ซึ่งมีรูพรุนเหมือนฟองน้ำ ประกอบกันขึ้นเป็นส่วนโพรงด้านในของกระดูกต่างๆ รวมทั้งกระดูกสันหลัง
แหล่งข้อมูลอื่น

Cortical+bone จากเว็บไซต์  eMedicine Dictionary
กระดูกหักแบบคอลลิส

| กระดูกหักแบบคอลลิส |
| --- | --- |
ชื่ออื่น: Colles fracture, Pouteau fracture

ภาพเอ็กซ์เรย์แสดงกระดูกหักคอลลิส
สาขาวิชา: เวชศาสตร์ฉุกเฉิน, ออร์โทพีดิกส์
อาการ: เจ็บ, บวม, ผิดรูป, ฟกช้ำ
การตั้งต้น: ทันที
สาเหตุ: ล้มลงบนมือข้างที่กางออก (outstretched hand)
ปัจจัยเสี่ยง: กระดูกพรุน
วิธีวินิจฉัย: เอ็กซ์เรย์
การรักษา: คาสต์, ผ่าตัด
พยากรณ์โรค: ฟื้นฟูใน 1 ถึง 2 ปี
ความชุก: ความเสี่ยง ~15% ตลอดช่วงชีวิต
กระดูกหักคอลลิส (อังกฤษ: Colles' fracture) เป็นรูปแบบหนึ่งของกระดูกต้นแขนส่วนปลายหักที่ซึ่งปลายของกระดูกเรเดียสที่หักมีการงอออกไปด้านหลัง อาการอาจประกอบด้วยอาการเจ็บ, บวม, ผิดรูป และฟกช้ำ ผลข้างเคียงอาจรวมถึงการบาดเจ็บของเส้นประสาทมีเดียน
กระดูกหักแบบนี้มักเกิดขึ้นเป็นผลจากการล้มโดยเอามือลง และมือข้างที่ลงเกิดการกางออกมาก (outstretched hand) ความเสี่ยงการเกิดโรคนี้รวมถึงภาวะกระดูกพรุน การวินิจฉัยยืนยันใช้เอ็กซ์เรย์ ในการหักของกระดูกแบบนี้ ส่วนปลายของกระดูกอัลนาอาจหักด้วย
การรักษาอาจรวมถึงการทำคาสต์หรือการผ่าตัด การรีดักชั่นและการทำคาสต์สามารถทำได้ในผู้ป่วยส่วนใหญ่ที่อายุมากกว่า 50 ปี การควบคุมอาการปวดสามารถทำได้ระหว่างการรีดักชั่นโดยใช้ยาระงับปวดและยาชาตามกระบวนการ (procedural sedation and analgesia) หรือโดยการบล็อกฮีมาโตมา กระดูกที่หักสามารถประสานกันได้ในเวลาหนึ่งถึงสองปี
ราว 15% ของประชากรเกิดกระดูกหักแบบคอลลิสสักครั้งหนึ่งในชีวิต พบผู้ป่วยกระดูกหักแบบนี้มากกว่าในผู้ใหญ่ตอนต้นและคนสูงวัย เมื่อเทียบกับเด็กและผู้ใหญ่ตอนกลาง และพบในผู้หญิงมากกว่าผู้ชาย ชื่อของภาวะนี้ตั้งตาม แอบราฮัม คอลลิส ซึ่งบรรยายภาวะนี้ครั้งแรกในปี 1814
แหล่งข้อมูลอื่น

แม่แบบ:Chorus
Colles Fracture Wheeless' Textbook
| --- | --- |
การจำแนกโรค: DICD-10: S52.5 MeSH: D003100
ทรัพยากรภายนอก: AO Foundation: 23-A2.2
กระดูกหักแบบเมซอเนิฟว์

| กระดูกหักแบบเมซอเนิฟว์ |
| --- | --- |

ภาพถ่ายทางรังสีแสดงการหักแบบเมซอเนิฟว์ของกระดูกฟิบูลาตอนต้น
สาขาวิชา: ออร์โทพีดิกส์
อาการ: บวมรอบด้านมีเดียลและลาเทอรอลของข้อเท้า, ปวดขณะหมุนเท้าออกนอก
ภาวะแทรกซ้อน: กระดูกและข้ออักเสบ, เส้นประสาทเพอโรเนียลบาเดเจ็บ
สาเหตุ: การหมุนเท้าออกอย่างจังและรุนแรง
ปัจจัยเสี่ยง: การบาดเจ็บจากกีฬา, การล้ม, อุบัติเหตุยานยนต์
วิธีวินิจฉัย: การตรวจร่างกาย, ภาพถ่ายทางรังสี, เอ็กซ์เรย์, CT, MRI, การส่องกล้องเข้าข้อ
โรคอื่นที่คล้ายกัน: การบาดเจ็บของทิบิโอฟิบูลาร์ซินเดสโมซิสเท่านั้น, การหักของกระดูกฟิบูลาเท่านั้น
การรักษา: การทำคาสต์ทางออร์โทพีดิกส์, ORIF, CRIF
กระดูกหักแบบเมซอเนิฟว์  (อังกฤษ: Maisonneuve fracture) เป็นการหักรูปเกลียวของปลายหนึ่งในสามตอนบนของกระดูกฟิบูลา ที่เกี่ยวข้องกัลการฉีกขาดของทิบิโอฟิบูลาร์ซินเดสโมซิสตอนปลาย และเนื้อเยื่ออินเทอรอสซัส นอกจากนี้ยังสามารถมีการหักร่วมของมีเดียลมัลเลโอลัส และการฉีกขาดของเส้นเอ็นเดลตอยด์ในข้อเข่า การบาดเจ็บลักษณะนี้อาจยากในการตรวจพบ
กระดูกหักแบบเมซอเนิฟว์โดยทั่วไปเป็นผลจากแรงหมุนออกนอกอย่างรุนแรงเข้าที่เส้นเอ็นเดลตอยด์และซินเดสโมซิส ด้วยเหตุนี้ กระดูกหักลักษณะนี้จึงอาจบรรยายว่าเป็นการบาดเจ็บแบบโปรเนชั่น-เอ็กซ์เทอร์นอลโรเทชั่นตามการจัดประเภทแบบเลาก์-ฮันเซิน และสามารถจัดเป็นการหักของข้อเท้าประเภท Type C ตามการจัดประเภทแบลเคลาส์-วีเบอร์
กระดูกหักแบบเมซอเนิฟว์มีความคล้ายกันกับกระดูกหักแบบกาเลอัซซี ในลักษณะที่มีการรบกวนเส้นเอ็นที่มีความสำคัญเกี่ยวเนื่องกันกับการหักของกระดูก ชื่อของกระดูกหักนี้ตั้งตามศัลแพทย์ชาวฝรั่งเศส ฌูเลส การ์แม็ง ฟรังซัว เมซอเนิฟว์
แหล่งข้อมูลอื่น

Images เก็บถาวร 2012-02-22 ที่ เวย์แบ็กแมชชีน MedPix on Maisonneuve fracture
| --- | --- |
การจำแนกโรค: DICD-10: S82.7
ทรัพยากรภายนอก: AO Foundation: 44-C3
กรมทหารพรานที่ 44

| กรมทหารพรานที่ 44 |
| --- | --- |
กรมทหารพรานที่ 44
ประเทศ:  ไทย
รูปแบบ: กำลังกึ่งทหาร
บทบาท: ปฏิบัติการสนธิกำลัง รักษาความปลอดภัย การลาดตระเวน หาข่าว ปิดล้อมตรวจค้น ยึดของกลาง ยึดอาวุธปืนและเครื่องกระสุน อาชาบำบัด
กำลังรบ: 1,489 นาย (พ.ศ. 2554)
กองบัญชาการ: อำเภอสายบุรี จังหวัดปัตตานี
สมญา: มังกรสีม่วง ดอกไม้เหล็กสีม่วง (หญิง)
สีหน่วย:   ม่วง
สัญลักษณ์นำโชค: มังกรทอง
วันสถาปนา: 19 มกราคม พ.ศ. 2527
ปฏิบัติการสำคัญ: ความไม่สงบในชายแดนภาคใต้ของประเทศไทย
ผู้บังคับบัญชา
ผู้บังคับการปัจจุบัน: พันเอก ภาคภูมิ จันทรักษ์
ผบ. สำคัญ: พันเอก ปกรณ์ จันทรโชตะ พันเอก ภูมิพัฒน์ บุญเรืองขาว
กรมทหารพรานที่ 44 (อักษรย่อ: กรม ทพ. 44; อังกฤษ: 44th Ranger Forces Regiment) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ รับผิดชอบพื้นที่จังหวัดปัตตานีในอำเภอที่ติดกับจังหวัดนราธิวาส ดูแลอำเภอสายบุรี, อำเภอกะพ้อ และอำเภอไม้แก่น ซึ่งมีกองบัญชาการอยู่ที่อำเภอสายบุรี จังหวัดปัตตานี มี พันเอก ภาคภูมิ จันทรักษ์ เป็น ผู้บังคับหน่วยเฉพาะกิจกรมทหารพรานที่ 44
นอกจากนี้ หน่วยเฉพาะกิจกรมกรมทหารพรานที่ 44 ยังได้เปิดศูนย์อาชาบำบัดให้แก่เด็กที่มีความพิการ, ความผิดปกติทางสมอง และเด็กพิเศษ โดยได้รับความช่วยเหลือจากสมาคมการท่องเที่ยวแห่งประเทศไทย